ปัญหาโจรสลัด กำลังส่งผลกระทบต่ออุตสาหกรรมปลาทูน่าในอินเดีย
หลังจากที่บริษัทการเดินเรือ เตือนถึงผลกระทบจากปัญหาโจรสลัดโซมาเลีย ต่ออุตสาหกรรมการเดินเรือของโลก <br />ชาวประมงปลาทูน่าในมหาสมุทรอินเด
ประธานคณะกรรมการปลาทูน่ามหาสมุทรอินเดีย เผยว่าเรือประมงจับปลาทูน่าได้น้อยลงในบริเวณเดียวกับที่เคยจับได้เมื่อก่อนปี 2550 สิ่งนี้ได้ส่งผลกระทบต่ออุตสาหกรรมปลาทูน่าซึ่งมีมูลค่าถึง6,000 ล้านดอลลาร์ คุณอเลฮานโดร อันกานุซซี่ ประธานคณะกรรมการนี้บอกว่าการจับปลาทูน่าได้น้อยลงเกิดมาจากหลายปัจจัย เช่น ปัจจัยสิ่งแวดล้อม หรือบางทีอาจมาจากการจับปลามากเกินไปได้ลดจำนวนลงในช่วงหลายปีมานี้และปัจจัยเรื่องโจรสลัด เมื่อ 2 ปีที่แล้วเชื่อว่าการเปลี่ยนแปลงของสภาพภูมิอากาศคือส่วนหนึ่งที่ทำให้เรือประมงต้องออกไปหาปลาในน่านน้ำ ที่มีความเย็นขึ้น และใช้วิธีอื่นในการจับปลาแทนการใช้ตาข่ายการทำประมงมากเกินไปในบางพื้นที่ ก็อาจส่งผลให้การจับปลาลดลงได้ด้วย แต่ในปีที่แล้วเกิดปัญหาใหม่ ที่กระทบต่อการประมงกลุ่มโจรสลัดโซมาเลียพร้อมอาวุธหนักได้ออกปล้นเรือในน่านน้ำ ที่มีเรือจำนวนมากเข้ามาทำประมงทุกปีโจรสลัดเหล่านี้โจมตีเรือประมงปลาทูน่าอย่างน้อย 3 ครั้งเมื่อปีก่อน ซึ่งเรือเหล่านั้นหาปลาอยู่ห่างจากน่านน้ำโซมาเลีย 650-800 กิโลเมตร เรือประมง 1ลำถูกยึดและต้องเสียค่าไถ่ให้โจรสลัดเป็นเงินกว่า 1 ล้านดอลลาร์ คุณอันนากุซซี่ บอกว่า ยังไม่เห็นภาพรวม ผลกระทบจากโจรสลัดต่ออุตสาหกรรมปลาทูน่าแต่เชื่อว่าภัยคุกคามจากโจรสลัด ทำให้เรือประมงจำนวนมากหลีกเลี่ยงเข้าไปทำประมงในบริเวณที่มีปลาอุดมสมบูรณ์ในมหาสมุทรอินเดีย โจรสลัดโซมาเลียบอกว่าการจับเรือประมงมาเรียกค่าไถ่มีเหตุผลอันสมควร เพื่อชดเชยกับที่เรือเหล่านี้ ซึ่งมีทั้งของเอเชีย และยุโรปเข้ามาหาปลาอย่างผิดกฏหมายในน่านน้ำของโซมาเลียในเกือบ20 ปีที่ผ่านมา ปลาทูน่าเป็นที่ต้องการอย่างมากในโลกโดยเฉพาะปลาทูน่าคุณภาพดีนั้นถูกนำมาทำเป็นปลาดิบและสเต๊คทูน่า ความต้องการปลาทูน่าคุณภาพสูงจากเอเชียนำไปสู่การทำประมงปลาทูน่ามากเกินพอดีนักอนุรักษ์ธรรมชาติวิตกว่าพันธุ์ปลาทูน่าที่พบในมหาสมุทรอินเดีย จะเสี่ยงต่อการสูญพันธุ์หากตลาดมีความต้องการมากขึ้น โจนี ลอว์เรนซ์นักอนุรักษ์สิ่งแวดล้อมทางทะเลในสหรัฐ เชื่อว่าในบางครั้งโจรสลัดก็มีประโยชน์ต่อโลก เขาบอกว่า หากมองในอีกด้านหนึ่งโจรสลัดก็ทำในสิ่งที่ดี เพราะทำให้เกิดความตระหนักมากขึ้นถึงการทำประมงมากเกินไป สิ่งนี้ได้ทำลายความสมดุลของระบบนิเวศน์วิทยาทางทะเลและจะส่งผลกระทบอย่างรุนแรงต่อเศรษฐกิจ ระดับท้องถิ่นและระดับประเทศทั่วโลกที่ต้องพึ่งพาการประมงเราจำเป็นต้องจำกัดการทำประมงและหาวิธีสอดส่อง สำหรับประเทศที่สนับสนุนกฏหมายจำกัดการทำประมงแต่ในทางปฏิบัติกลับไม่เป็นผลนั้น บางทีในทางอุดมคติ การจ้างโจรสลัดและจ่ายเงินเดือนให้กับพวกเขาเป็นวิธีที่น่าสนใจ คุณลอวเรนซ์ เห็นว่า การปราบปรามโจรสลัด อาจทำให้เศรษฐกิจของบางประเทศในแอฟริกาดีขึ้นจากการประมงปลาทูน่าแต่นั่นก็เป็นเพียงประโยชน์ระยะสั้นเท่านั้น